**Turo Asplund** (s. 8. kesäkuuta 1985 Jyväskylä) on suomalainen jääkiekkoilija, joka pelaa Mestis-joukkue TUTO Hockeyssa. Hän on pelipaikaltaan keskushyökkääjä.

Ura
---

### Seuraura

5-vuotiaana jääkiekon aloittanut Asplund on JYPin kasvatti. Hän voitti C-nuorten SM-pronssia vuonna 2000, B-nuorten SM-hopeaa vuonna 2002 sekä A-nuorten Suomenmestaruuden vuonna 2006, SM-hopeaa vuonna 2004 ja SM-pronssia vuonna 2005. Viimeisellä A-juniorikaudellaan 2005–2006 Asplund oli JYPin toiseksi paras pistemies runkosarjassa Eero Hyvärisen kanssa tehoilla 9+17=26. Kevään 2006 pudotuspeleissä hän oli Suomenmestaruuden voittaneen joukkueen paras pistemies ja maalintekijä tehoilla 7+6=13.

Kesällä 2006 Asplund harjoitteli JYPin SM-liigajoukkueen kanssa, mutta hän siirtyi kaudeksi 2006–2007 Mestis-joukkue Mikkelin Jukureihin. Asplundin tulokaskausi toi 44 runkosarjaottelussa tehot 11+14=25 ja kymmenessä playoff-ottelussa tehot 1+2=3. Hän voitti kauden päätteeksi Mestis-hopeaa ja pelasi myös neljä ottelua SM-liigan tasonmittauksessa ilman tehopisteitä. Toinen Mestis-kausi 2007–2008 Asplundilla alkoi varsin nihkeästi, mutta hän nousi loppukaudesta kuitenkin Jukureiden kenties parhaaksi sentteriksi. Kaudella 2008–2009 Asplund teki Mestiksen yhden kauden piste-ennätyksensä tehoilla 9+26=35, joilla hän voitti Jukureiden sisäisen piste- ja syöttöpörssin.

Kaudeksi 2009–2010 Asplund siirtyi kolmivuotisella sopimuksella D Teamiin. Hän pelasi loukkaantumisen takia vain 14 runkosarjaottelua Mestiksessä. Asplund debytoi kauden aikana myös JYPin SM-liigajoukkueessa, jossa hän pelasi viisi ottelua jääden niissä ilman tehopisteitä. Asplund teki liigadebyyttinsä runkosarjan viidennellä kierroksella 22. syyskuuta 2009 Hämeenlinnan Pallokerhoa vastaan. Hänet merkittiin heti JYPin ykkössentteriksi. Kaudella 2010–2011 Asplund pelasi ensimmäisen täyden kauden SM-liigassa tehden 34 runkosarjaottelussa tehot 2+2=4, kuten myös kevään 2011 pudotuspelien kymmenessä ottelussa. Hänen liigauransa avausmaali syntyi 16. lokakuuta 2010 vieraissa Turun Palloseuraa vastaan. Asplund pelasi JYPissä täysammattilaisena joulukuusta 2011 alkaen ja vakiinnutti paikkansa joukkueen kokoonpanossa; varsinkin Jussi Makkosen ja Vili Sopasen lähdön jälkeen Asplundin peliaika lisääntyi. Hän voitti JYPin sisäisen tehotilaston kevään 2011 pudotuspeleissä lukemalla +9. Helmikuussa 2011 Asplund teki vuoden mittaisen jatkosopimuksen joukkueen kanssa.

Onnistuneen edelliskauden jälkeen Asplundiin kohdistui suuremmat odotukset kaudelle 2011–2012. Hänen ympärilleen yritettiin rakentaa kauden mittaan kentällistä, mutta jäi loppukaudesta ilman peliaikaa, eikä Asplund esiintynyt pudotuspeleissä. Hän voitti kuitenkin kauden päätteeksi Suomenmestaruuden. Asplund pelasi kauden aikana myös yhdeksän ottelua JYP-Akatemiassa (ent. D Team). Kaudeksi 2012–2013 hän palasi Jukureihin. Asplund jakoi tehoilla 13+25=38 joukkueen sisäisen pistepörssin voiton Mika Partasen kanssa ja sisäisen syöttöpörssin voiton Pasi Järvisen kanssa. Hän jakoi koko Mestiksen tehotilaston voiton Tuton Marlo Koposen kanssa lukemalla +21, mutta tehopelaajalla myönnettävä Jari Hirsimäki -palkinto meni kuitenkin vähempien päästettyjen maalien myötä Koposelle. Asplund voitti tehoilla 3+14=17 koko kevään 2013 pudotuspelien piste- ja syöttöpörssin. Hän voitti niiden päätteeksi Mestiksen-mestaruuden ja palkittiin pudotuspelien arvokkaimpana pelaajana Håkan Hjerpe -palkinnolla. Asplund teki Jukurien kanssa vuoden mittaisen jatkosopimuksen joulukuussa 2012.

Asplund ei jatkanut sopimuksestaan huolimatta Jukureissa, vaan hän siirtyi kaksivuotisella sopimuksella Tampereen Ilvekseen kaudeksi 2013–2014. Asplund pelasi kautensa kärkiketjujen sentterinä ja oli tehoilla 12+20=32 joukkueen neljänneksi paras pistemies. Hän oli myös joukkueen kauden kaikki 60 runkosarjaottelua pelannut pelaaja. Kaudeksi 2015–2016 Asplund siirtyi kaksivuotisella sopimuksella Rauman Lukkoon, jota valmensi hänelle JYPistä tuttu Risto Dufva.

Kaudeksi 2016–2017 Asplund palasi vuoden mittaisella sopimuksella SM-liigaan nostettuun Mikkelin Jukureihin. Joukkueeseen Lukosta siirtyi myös päävalmentaja Risto Dufva. Asplund nimettiin Jukureiden varakapteeniksi. Hän otti kauden aikana eniten aloituksia (1237) koko SM-liigassa. Joulukuussa 2016 Asplund teki Jukureiden kanssa vuoden mittaisen jatkosopimuksen. Kaudella 2017–2018 hän oli loukkaantumisen vuoksi sivussa lokakuusta joulukuuhun, mutta Asplund oli tehoilla 11+17=28 kuitenkin Jukureiden neljänneksi paras pistemies. Maaliskuussa 2018 hän teki joukkueen kanssa vuoden mittaisen jatkosopimuksen. Kaudella 2018–2019 Asplund teki SM-liigan yhden kauden piste-ennätyksensä tehoilla 10+27=37, joilla hän oli Jukureiden paras pistemies ja syöttäjä.

Kaudeksi 2019–2020 Asplund siirtyi kaksivuotisella sopimuksella Vaasan Sportiin. Hänet nimettiin joukkueen varakapteeniksi. Asplund jakoi tehoilla 8+18=26 joukkueen sisäisen pistepörssin neljännen sijan Aleksi Ainalin kanssa. 17. tammikuuta 2020 hän taklasi KalPan Miikka Pitkästä olkapäällä päähän. Pitkänen loukkaantui tilanteessa ja Asplund sai 5+20-minuutin ottelurangaistuksen estämisestä. Hänet asetettiin seuraavana päivänä väliaikaiseen pelikieltoon, joka sittemmin määrättiin kaikkiaan kattamaan viisi ottelua. Kaudella 2020–2021 Asplund oli tehoilla 7+18=25 Sportin paras syöttäjä Jesse Paukun kanssa ja hän sijoittui joukkueen sisäisessä pistepörssissä kolmanneksi. Maaliskuussa 2021 Asplund teki Sportin kanssa vuoden mittaisen jatkosopimuksen.

Asplund oli kaudella 2021–2022 Sportin paras pistemies tehoilla 12+23=35. Maaliskuussa 2022 hän teki seuran kanssa vuoden mittaisen jatkosopimuksen. Kaudella 2022–2023 Asplund pelasi vain 33 runkosarjaottelua, kun hän joutui marraskuussa 2022 yli kahdeksi kuukaudeksi sivuun. Loppukaudella Asplund nousi joukkueen kapteeniksi, kun Sebastian Stålberg lainattiin Turun Palloseuraan.

Kaudeksi 2023–2024 Asplund siirtyi vuoden mittaisella sopimuksella Mestis-joukkue TUTO Hockeyn riveihin. Joukkueen päävalmentajana toimii hänen joukkuetoverinaan JYPissä, Lukossa ja Sportissa pelannut Jonne Virtanen.

### Maajoukkueura

Asplund on pelannut Suomen A-maajoukkueessa neljä ottelua tehden kaksi syöttöpistettä. Hän teki A-maajoukkuedebyyttinsä Euro Hockey Challengessa 7. huhtikuuta 2016 Porissa Slovakiaa vastaan. Asplund merkittiin Suomen kolmossentteriksi laidoilleen toinen debytantti, Niko Ojamäki sekä Eero Elo. Hän sai ottelussa syöttöpisteen kakkossyöttäjänä Suomen 3–2-voittomaaliin, jonka teki ylivoimalla Jesse Virtanen.

Pelityyli
---------

Elite Prospects-sivuston vuonna 2014 tekemän analyysin mukaan Asplund on pelityyliltään kahden suunnan sentteri, joka ei ole taitotasoltaan joukkueensa kärkeä, mutta osaa tarvittaessa nostaa hyökkäyspelaamisen tasoaan. Asplund on myös hyvä laitaväännöissä ja kiekonriistoissa.

Muuta
-----

Asplund harrasti lapsena myös 14-vuotiaaksi asti jalkapalloa ja 12-vuotiaaksi asti koripalloa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2002–2003 | JYP | A-SM | 32 | 5 | 7 | 12 | 8 | 5 | 1 | 0 | 1 | 2 |
| 2003–2004 | JYP | A-SM | 37 | 6 | 6 | 12 | 4 | 14 | 2 | 4 | 6 | 14 |
| 2004–2005 | JYP | A-SM | 34 | 6 | 9 | 15 | 6 | 9 | 3 | 3 | 6 | 0 |
| 2005–2006 | JYP | A-SM | 31 | 9 | 17 | 26 | 8 | 10 | 7 | 6 | 13 | 10 |
| 2006–2007 | Jukurit | Mestis | 44 | 11 | 14 | 25 | 6 | 10 | 1 | 2 | 3 | 2 |
| 2007–2008 | Jukurit | Mestis | 45 | 10 | 13 | 23 | 12 | 10 | 3 | 4 | 7 | 6 |
| 2008–2009 | Jukurit | Mestis | 45 | 9 | 26 | 35 | 18 | – | – | – | – | – |
| 2009–2010 | D Team | Mestis | 14 | 5 | 8 | 13 | 12 | – | – | – | – | – |
|  | JYP | SM-liiga | 5 | 0 | 0 | 0 | 2 | – | – | – | – | – |
| 2010–2011 | D Team | Mestis | 23 | 8 | 18 | 26 | 8 | – | – | – | – | – |
|  | JYP | SM-liiga | 34 | 4 | 4 | 8 | 6 | 10 | 2 | 2 | 4 | 4 |
| 2011–2012 | JYP | SM-liiga | 37 | 1 | 3 | 4 | 6 | – | – | – | – | – | Kanada-malja |
|  | JYP-Akatemia | Mestis | 9 | 4 | 3 | 7 | 6 | – | – | – | – | – |
| 2012–2013 | Jukurit | Mestis | 45 | 13 | 25 | 38 | 22 | 10 | 3 | 14 | 17 | 4 |
| 2013–2014 | Ilves | SM-liiga | 60 | 12 | 20 | 32 | 28 | – | – | – | – | – |
| 2014–2015 | Ilves | SM-liiga | 40 | 6 | 10 | 16 | 20 | 2 | 0 | 0 | 0 | 0 |
| 2015–2016 | Lukko | SM-liiga | 59 | 13 | 21 | 34 | 16 | 5 | 2 | 0 | 2 | 2 |
| 2016–2017 | Jukurit | SM-liiga | 59 | 10 | 16 | 26 | 22 | – | – | – | – | – |
| 2017–2018 | Jukurit | SM-liiga | 44 | 11 | 17 | 28 | 26 | – | – | – | – | – |
| 2018–2019 | Jukurit | SM-liiga | 58 | 10 | 27 | 37 | 26 | – | – | – | – | – |
| 2019–2020 | Sport | SM-liiga | 54 | 8 | 18 | 26 | 45 | – | – | – | – | – |
| 2020–2021 | Sport | SM-liiga | 52 | 7 | 18 | 25 | 26 | 2 | 0 | 2 | 2 | 0 |
| 2021–2022 | Sport | SM-liiga | 58 | 12 | 23 | 35 | 12 | – | – | – | – | – |
| 2022–2023 | Sport | SM-liiga | 33 | 2 | 3 | 5 | 10 | – | – | – | – | – |
| 13 kautta | yhteensä | SM-liiga | 593 | 96 | 180 | 276 | 245 | 19 | 4 | 4 | 8 | 6 |
| 7 kautta | yhteensä | Mestis | 225 | 60 | 107 | 167 | 84 | 40 | 9 | 22 | 31 | 16 |

Lähteet
-------

* Turo Asplund The Internet Hockey Databasessa (englanniksi)
* Turo Asplund Eurohockey-sivustolla (englanniksi)
* Turo Asplund *Elite Prospects*. Everysport Media Group AB.  (englanniksi)

### Viitteet

1. 1 2 3  Lehtonen, Henna: Lupaava oman kylän poika *Jatkoaika.com*.  12.2.2011. Jatkoaika r.y. Viitattu 4.12.2012.
2. 1 2 3 4 5 6  Turo Asplund *Elite Prospects*. Everysport Media Group AB.  (englanniksi)
3. ↑  Elite Prospects - JYP U20 *eliteprospects.com*. Everysport Media Group AB. Viitattu 17.3.2019. (englanniksi)
4. 1 2  Kemppainen, Jesse: Asplund ja Hyvärinen tulivat Jukureihin kehittymään *Jatkoaika.com*.  27.10.2006. Jatkoaika r.y. Viitattu 4.12.2012.
5. ↑  Jukureille tukku uusia pelaajia *Jatkoaika.com*.  16.6.2006. Jatkoaika r.y. Viitattu 4.12.2012.
6. ↑  Kemppainen, Jesse: Jukureiden pelaaja-arviot *Jatkoaika.com*.  11.4.2008. Jatkoaika r.y. Viitattu 4.12.2012.
7. ↑  Elite Prospects - Jukurit *eliteprospects.com*. Everysport Media Group AB. Viitattu 17.3.2019. (englanniksi)
8. ↑  D Team julkisti sopimuksia – Asplund Jyväskylään *Jatkoaika.com*.  19.3.2009. Jatkoaika r.y. Viitattu 4.12.2012.
9. ↑  Lytsy, Santtu: JYP taisteli avausvoiton *Jatkoaika.com*.  22.9.2009. Jatkoaika r.y. Viitattu 14.8.2020.
10. ↑  TPS:n tuska ei helpota - Perrin ratkaisi JYPille *yle.fi*.  16.10.2010. Yleisradio Oy. Viitattu 14.8.2020.
11. ↑  Elite Prospects - JYP *eliteprospects.com*. Everysport Media Group AB. Viitattu 17.3.2019. (englanniksi)
12. ↑  Veteraanipuolustaja Koskinen pysyy JYPissä *Jatkoaika.com*.  4.2.2011. Jatkoaika r.y. Viitattu 4.12.2012.
13. ↑  Suopuro, Micke: JYPin pelaaja-arvostelut 2011–2012 *Jatkoaika.com*.  8.5.2012. Jatkoaika r.y. Viitattu 4.12.2012.
14. ↑  Jukurit mellasti Mestiksen siirtomarkkinoilla *Jatkoaika.com*.  26.4.2012. Jatkoaika r.y. Viitattu 4.12.2012.
15. ↑  Elite Prospects - Mestis Stats 2012-2013 *eliteprospects.com*. Everysport Media Group AB. Viitattu 17.3.2019. (englanniksi)
16. ↑  Mestis palkitsi parhaitaan *Jatkoaika.com*.  9.4.2013. Jatkoaika r.y. Viitattu 15.7.2013.
17. ↑  Jukureille nippu jatkosopimuksia *Jatkoaika.com*.  3.12.2012. Jatkoaika r.y. Viitattu 4.12.2012.
18. ↑  Ilvekselle tukku pelaajasopimuksia *Jatkoaika.com*.  17.4.2013. Jatkoaika r.y. Viitattu 2.5.2013.
19. ↑  Elite Prospects - Lukko *eliteprospects.com*. Everysport Media Group AB. Viitattu 17.3.2019. (englanniksi)
20. ↑  Asplund uusin Lukko-hyökkääjä *Jatkoaika.com*.  12.5.2015. Jatkoaika r.y. Viitattu 21.5.2015.
21. ↑  Jukureiden liigajoukkue julki - Rajaniemi ja Asplund mukana *Jatkoaika.com*.  27.4.2016. Jatkoaika r.y. Viitattu 2.5.2016.
22. ↑  LS: Kauppisesta Jukureiden kapteeni - "Iso kunnia minulle" *Jatkoaika.com*.  9.9.2016. Jatkoaika r.y. Viitattu 9.9.2016.
23. ↑  Pelaajatilastot *liiga.fi*. Jääkiekon SM-liiga Oy. Viitattu 20.3.2017.
24. ↑  Jukurit kiinnitti ykkössentterinsä − Asplund jatkaa Mikkelissä *Jatkoaika.com*.  13.12.2016. Jatkoaika r.y. Viitattu 13.12.2016.
25. ↑  Liikanen, Tero: Paluu pelikentille maistui Asplundille - "Kyllä tuo kuntoutus alkoi jo riittämään" *Jatkoaika.com*.  14.12.2017. Jatkoaika r.y. Viitattu 12.3.2018.
26. ↑  Elite Prospects - Jukurit *eliteprospects.com*. Everysport Media Group AB. Viitattu 17.3.2019. (englanniksi)
27. ↑  Jukurit kiinnitti ylivoimamoottorinsa - Asplund jatkaa Mikkelissä *Jatkoaika.com*.  16.3.2018. Jatkoaika r.y. Viitattu 18.3.2018.
28. ↑  Elite Prospects - Jukurit *eliteprospects.com*. Everysport Media Group AB. Viitattu 17.3.2019. (englanniksi)
29. ↑  Viikinkilogo vaihtuu kotkapaitaan – Asplund siirtyy Sportin hyökkäykseen *Jatkoaika.com*.  2.4.2019. Jatkoaika r.y. Viitattu 2.4.2019.
30. ↑  Kapteenisto kaudelle 2019–2020 on valittu *vaasansport.fi*.  8.8.2019. Hockey-Team Vaasan Sport Oy. Viitattu 8.8.2019.
31. ↑  Elite Prospects - Sport *eliteprospects.com*. Everysport Media Group AB. Viitattu 23.4.2020. (englanniksi)
32. ↑  Kauppinen, Juuso: Sportin Turo Asplundille viiden ottelun pelikielto *liiga.fi*.  21.1.2020. Jääkiekon SM-liiga Oy. Viitattu 23.4.2020.
33. ↑  Elite Prospects - Sport *eliteprospects.com*. Everysport Media Group AB. Viitattu 6.5.2021. (englanniksi)
34. ↑  Nuorta intoa ja kokemusta hyökkäykseen *vaasansport.fi*.  30.3.2021. Hockey-Team Vaasan Sport Oy. Viitattu 30.3.2021.
35. ↑  Elite Prospects - Sport *eliteprospects.com*. Everysport Media Group AB. Viitattu 31.3.2022. (englanniksi)
36. ↑  Seppä, Lassi: Sport teki vuoden jatkosopimuksen parhaan pistemiehensä kanssa *Jatkoaika.com*.  31.3.2022. Jatkoaika r.y. Viitattu 31.3.2022.
37. ↑  Kallasvuo, Minna: Sportille täysi pistepotti – Liigajumboa kannusti Vaasassa kolme pitkän matkan takaa tullutta fania, jotka saivat sympatiaa yllättävältä taholta *ilkkapohjalainen.fi*.  1.2.2023. VAASA:  I-Mediat Oy. Viitattu 22.3.2023.
38. ↑  TUTOn verkkoon tarttui iso saalis Liigasta − yli 600 ottelun liigakonkari Turo Asplund hyökkäyskalustoon *Jatkoaika.com*.  27.4.2023. Jatkoaika.com. Viitattu 27.4.2023.
39. ↑  Suomi-Slovakia Porissa klo 18.30 - Tässä Leijonien kentälliset! *leijonat.fi*.  7.4.2016. Suomen Jääkiekkoliitto ry – Finlands Ishockeyförbund rf. Viitattu 22.3.2023.
40. ↑  Finland vs Slovakia - EHC - Euro Hockey Challenge - boxscore *pointstreak.com*.  7.4.2016. Pointstreak Sports Technologies Inc. Viitattu 12.3.2018.


|  |  |  |
| --- | --- | --- |
| Edeltäjä:**Sebastian Stålberg** | **Vaasan Sportin kapteeni SM-liigassa**2023 | Seuraaja:**Sebastian Stålberg** |

TUTO Hockey – Mestis
3 Siiki |
5 Lampi |
7 Karlsson (**C**) |
9 V. Virtanen (**A**) |
11 Kaski |
12 Forsblom |
18 Vähätalo |
19 Gröhn |
21 Virta |
22 Rannisto |
23 Asplund (**A**) |
24 Suistio |
25 Laiho |
26 Karjalainen |
27 Leppikoski |
28 Koskinen |
30 Mäkelä |
30 Pohjola |
31 Huhtamaa |
33 Suoranta |
37 Vuorio |
38 Himmanen |
40 Levo (**A**) |
42 Heiskari |
44 Tiihonen |
48 Vuorela |
70 J. Virtanen (**A**) |
77 Takkunen |
86 Kerkkänen  

Valmentajat Virtanen – Kivilahti – Törnström – Paalasmaa